b'\n_START_ARTICLE_\nMarina Sirtis\n_START_SECTION_\nBakgrunn\n_START_PARAGRAPH_\nSirtis ble f\xc3\xb8dt i London i England, og er en naturalisert amerikansk statsborger med gresk avstamning. Hun har v\xc3\xa6rt gift med Michael Lamper siden 21. juni 1992. Hennes yngre bror, Steve, spiller fotball i Hellas. og spilte for Columbia University tidlig p\xc3\xa5 1980-tallet. Hun gikk p\xc3\xa5 pr\xc3\xb8ver for dramaskole mot sine foreldres \xc3\xb8nsker, og ble tilslutt tatt opp ved Guildhall School of Music & Drama.\n_START_SECTION_\nTidlig karriere\n_START_PARAGRAPH_\nF\xc3\xb8r Sirtis fikk rollen i Star Trek, spilte hun provokative, seksual-tematiske roller i flere filmer. I Faye Dunaway filmen The Wicked Lady, var hun involvert i en toppl\xc3\xb8s sl\xc3\xa5sskamp med Dunaway. I Charles Bronson filmen Death Wish 3, ble Sirtis sin rollefigur brutalt voldtatt av en gategjeng. I filmen Blind Date, er hun en prostituert som blir myrdet av en gal mann. Sirtis opptrer naken helt eller delvis i alle tre filmene. Som et resultat av dette, da hun senere ble ber\xc3\xb8mt gjennom Star Trek: The Next Generation, ble hennes tidlige filmer sv\xc3\xa6rt popul\xc3\xa6re blant den yngre mannlige fanbasen. Hun var ogs\xc3\xa5 med som statist i filmen Caligula (1979) i en orgie-scene. _NEWLINE_Sirtis hadde en etablert CV med arbeide i britisk fjernsyn, og var med i Minder, A. J. Raffles og The Adventures of Sherlock Holmes sammen med flere andre oppdrag. Hun spilte ogs\xc3\xa5 flyvertinne i en Cinzano Bianco-reklame, sammen med Leonard Rossiter og Joan Collins, der Collins ble dynket med drinken.\n_START_SECTION_\nStar Trek: The Next Generation\n_START_PARAGRAPH_\nGene Roddenberry ble inspirert til \xc3\xa5 sp\xc3\xb8rre den eksotiske Sirtis om \xc3\xa5 pr\xc3\xb8ve seg p\xc3\xa5 en rolle i serien etter \xc3\xa5 ha sett filmen Aliens sammen med Bob Justman, som hadde den latinske rollefiguren "Vasquez", spilt av Jenette Goldstein. Sirtis og Denise Crosby pr\xc3\xb8vde seg opprinnelig for andre roller, enn de som de endte i. Sirtis sin rollefigur var opprinnelig kalt for "Lt. Macha Hernandez, the Security Chief". Gene Roddenberry bestemte seg for \xc3\xa5 endre p\xc3\xa5 dette, og "Macha Hernandez" ble "Natasha Yar" - ofte bare kalt "Tasha" / "Tasha Yar". Sirtis husker at hun den dagen hun fikk en telefon som tilb\xc3\xb8d henne rollen som "Deanna Troi", drev hun og pakket for \xc3\xa5 returnere til England, da hennes seks m\xc3\xa5neder gamle visum hadde g\xc3\xa5tt ut._NEWLINE_Sirtis var med i alle syv sesongene av Star Trek: The Next Generation, og hennes rollefigur ble utviklet fra en passiv terapeut til en t\xc3\xb8ffere starfleetoffiser, noe som Sirtis likte. Heldigivs forble \xc2\xabTroi\xc2\xbb en sterk kvinnelig rollefigur gjennom hele serien. Sirtis rollefigur skapte en stor fanbase, som fortsatte, selv lenge etter serien tok slutt. I hennes tid i serien, ble hun n\xc3\xa6r venn med flere av sine medskuespillere, som Jonathan Frakes (hennes delvis kj\xc3\xa6reste og elsker \xc2\xabCommander Riker\xc2\xbb), Michael Dorn og Brent Spiner. Spiner og Dorn var brudesvenner ved hennes bryllup._NEWLINE_Sirtis har gjentatt sin rollefigur \xc2\xabDeanna Troi\xc2\xbb i Star Trek: Voyager, og i samtlige av filmene basert p\xc3\xa5 Next Generation, samt i de siste episodene av serien Enterprise. Hun er en av seks skuespillere som har spilt den samme figuren i tre ulike Star Trek-serier. Sirtis har ogs\xc3\xa5 flere actionfigurer laget etter seg og hennes figur, \xc2\xabDeanna Troi\xc2\xbb, fra Star Trek: The Next Generation._NEWLINE_Sirtis brukte vanligvis parykker i sin rolle som \xc2\xabDeanna Troi" i Star Trek: The Next Generation. Sirtis ekte h\xc3\xa5r var litt kortere, og selv om det var kr\xc3\xb8llete, langt fra slik som rollefiguren sitt. Men Sirtis ekte h\xc3\xa5r ble brukt i piloten for serien, samt i de seks f\xc3\xb8rste episodene av sesong seks, der Troi hadde en mer naturlig frisyre. Hun brukte ogs\xc3\xa5 en aksent (som en blanding av \xc3\xb8steuropeisk og j\xc3\xb8disk) for sin figur, selv om hennes naturlige aksent er britisk.\n_START_SECTION_\nAnnet arbeide\n_START_PARAGRAPH_\nEtter slutten p\xc3\xa5 Star Trek: The Next Generation i 1994, fortsatte Sirtis med sin skuespillerarbeide. Hun deltok med stemmen sin i den animerte TV-serien Gargoyles. Hun deltok ogs\xc3\xa5 i andre serier, som Stargate SG-1 der hun spilte den russiske doktoren \xc2\xabDr. Svetlana Markov\xc2\xbb. Hun var ogs\xc3\xa5 med i Earth: Final Conflict, filmen Paradise Lost, Diagnosis: Murder og sykehus-serien Casualty i 2001. Sirtis har ogs\xc3\xa5 utvidet sin karriere ved \xc3\xa5 v\xc3\xa6re produsent p\xc3\xa5 The Deep Below._NEWLINE_Sirtis fortsetter sitt arbeide, og har v\xc3\xa6rt med i flere serier og filmer, som en kontroversiell rolle i The Closer, en gjentagende rolle i Girlfriends, og en gjesterolle i Without a Trace som \xc2\xabAlexa Soros\xc2\xbb.  I 2004 hadde Sirtis en mindre rolle i den Oscar-vinnende filmen Crash som fruen til en iransk handelsmann. For denne rollen, trengte hun ikke \xc3\xa5 pr\xc3\xb8vespille, men fikk den direkte. I 2007 spilte hun rollen som \xc2\xabThe Queen\xc2\xbb i filmen Grendel. Hun har ogs\xc3\xa5 (pr. januar 2008) flere filmer i produksjon, som Oranges og Trade Routes.'